
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση Τουριστικού Λιμένα στη θέση «Πούντα» 
του Πόρτο Ράφτη. 1 

Χωροθέτηση καταφυγίου τουριστικών σκαφών δυνα¬ 
μικότητας 24 θέσεων ελλιμενισμού, στον προστα- 
τευόμενο όρμο Πουρνιά Λήμνου. 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημιώσεως απαλλο- 
τριουμένων οικοπεδικών τμημάτων στις Σέρρες... 3 


ΑΠΟΦΑΣΕΙ Σ 

Αριθ. Τ/1331 (1) 

Χωροθέτηση Τουριστικού Λιμένα στη θέση «Πούντα» του 
Πόρτο Ράφτη. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ άρθρα 29-37) 
όπως τροποποιήθηκε με το άρθρο 5 του Ν. 2206/94. 

2. Την αριθ. 1041/21-6-94 Απόφαση Υπουργού Τουρι¬ 
σμού περί συγκρότησης της Διυπουργικής Επιτροπής 
του άρθρου 30 του Ν. 2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. Τ/3433/ 
17-9-97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1 -2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 33/99 (ΦΕΚ 36/Α/19-2-99) περί 
διορισμού Υπουργών, Αναπληρωτή Υπουργού και Υφυ¬ 
πουργών. 

5. Την Α.Π. Τ/1353/8-4-99 (ΦΕΚ 81/Γ/15-4-99) κοινή από¬ 
φαση του Πρωθυπουργού και του Υπουργού Ανάπτυξης 
περί διορισμού του Κων/νου Γουβάλα στη θέση του Ειδι¬ 
κού Γραμματέατου Υπουργείου Ανάπτυξης. 

6. Το Β.Δ. περί κωδικοποιήσεως των περί Λιμενικών Τα¬ 
μείων κειμένων διατάξεων (ΦΕΚ 24/Α/19-1-1939), όπως 
ισχύει. 


7. Τις αριθ. 473/96 και 781 /98 γνωμοδοτήσεις του Ν .Σ. Κ. 

8. Την αριθ. 57/9-6-98 αίτηση, όπως επαναδιατυπώθηκε 
με την αριθ. 119/13-7-99 ομοία του Λιμενικού Ταμείου 
Πόρτο Ράφτη Αττικής. 

9. Τις αριθμ 23/97 και 23/98 πράξεις Λιμενικής Επιτρο¬ 
πής Πόρτο Ράφτη Αττικής. 

10. Το αριθμ 351442/2/99 έγγραφο της Δ/νσης Λιμένων 
και Λιμενικών έργων του Υπουργείου Εμπορικής Ναυτι¬ 
λίας, με το οποίο διεβιβάσθη η αριθ. 31/99 πράξη Λιμενι¬ 
κής Επιτροπής Πόρτο Ράφτη Αττικής. 

11. Το αριθ. 24-Β/4-97 τοπογραφικό σχέδιο που αφορά 
μελέτη που εξεπόνησε το Ινστιτούτο Περιφερειακής Ανά¬ 
πτυξης του Παντείου Πανεπιστημίου για λογαριασμό του 
Οργανισμού Αθήνας. 

12. Το αριθ. 351442/01 /22-4-99 έγγραφο της Δ/νσης Λι¬ 
μένων και Λιμενικών έργων του Υπουργείου Εμπορικής 
Ναυτιλίας με συνημμένα τα σχετικά έγγραφα με Α.Π. 
3117.2/01/11-1-99,3400/10/11-1-99 και το αριθ. 120/15-1- 
99 έγγραφο του Λιμενικού Ταμείου Πόρτο Ράφτη Αττικής. 

13. Το αριθ. 239/Δ/16-12-69 ΦΕΚ καθορισμού χερσαίας 
ζώνης Λιμένος Πόρτο Ράφτη. 

14. Το αριθ. Τ/813/24-2-2000 απόσπασμα πρακτικών 
της 50ης τακτικής Συνεδρίασης της Εκτελεστικής Επι¬ 
τροπής του Οργανισμού Αθήνας που αφορά τροποποίη¬ 
ση του Γενικού Πολεοδομικού Σχεδίου Δήμου Μαρκο- 
πούλου Μεσογαίας. 

15. Το αριθ. ΥΠ ΠΟ/ΑΡΧ/Α1 /Φ41/2120/91/15-10-99 έγ¬ 
γραφο της Δ/νσης Προϊστορικών και Κλασσικών Αρχαιο- 
τήτωντου Υπουργείου Πολιτισμού. 

16. Το αριθ. Α2/542/567/99/788/3-6-99 έγγραφο ΓΕΝ. 

17. Το αριθ. Τ/1072/23-3-99 έγγραφο της Συντονιστικής 
Επιτροπής Συλλόγων Πόρτο Ράφτη και το αριθ. Τ/2237/8- 
6-98 έγγραφο του υπεύθυνου μελετητή του έργου. 

18. Τα αριθ. 92/24-3-98, 107/17-11-98, 115/19-5-99, 
118/16-6-99, και 131/20-12-99 Πρακτικά Διυπουργικής 
Επιτροπής του άρθρ. 30 του Ν. 2160/93. 

19. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε τη χωροθέτηση Τουριστικού Λιμένα, δυ¬ 
ναμικότητας 350 θέσεων ελλιμενισμού σκαφών στη θέση 
«Πούντα» του Πόρτο Ράφτη, εντός της ζώνης λιμένα, του 
οποίου τη χρήση-διαχείριση έχει το οικείο Λιμενικό Τα¬ 
μείο, σύμφωνα με το άρθρ. 31 του Ν. 2160/93, όπως φαί- 

νεται στο συνημμένο τοπογραφικό σχέδιο και στην τε¬ 
χνική έκθεση του έργου που αποτελούν αναπόσπαστο 
τμήμα της παρούσας. 

Στην παραπάνω θέση προτείνεται ως χρήση σύμφωνα 
με το τοπογραφικό σχέδιο που εκπονήθηκε από το Ιν¬ 
στιτούτο Περιφερειακής Ανάπτυξης του Παντείου Πανε¬ 
πιστημίου για λογαριασμό του Οργανισμού Αθήνας, η 
δημιουργία κέντρου Ναυταθλητισμού-Αναψυχής(ΜΑΒΙ- 
ΝΕ 5ΡΟΒΤ5 ΘΕΝΤΗΕ-ΕΕΙδυΒΕ), όπως αναφέρεται στην 
υποβληθείσατεχνική περιγραφή. 

Σύμφωνα με το υποβληθέν σχέδιο οριζοντιογραφίας 
και τη σχετική τεχνική περιγραφή ισχύουν τα ακόλουθα: 
α) Εμβαδόν Θαλάσσιας Ζώνης 85.740 τ.μ. 
β) Συνολικό εμβαδόν χερσαίας ζώνης 35.574 τ.μ. 
γ) Εμβαδόν επιχώσεων (27.760) τ.μ. 

Το συνολικό εμβαδόντου κτιριολογικού προγράμματος 
προς χρήση - εκμ/ση στη χερσαία ζώνη είναι 3.750 τ.μ. σε 
18.246 τ.μ. εμβαδού γης, με συντελεστή δόμησης 0.2. 

Σύμφωνα με τη μελέτη στο χερσαίο χώρο έχουν οριο- 
θετηθεί 6 οικοδομικά τετράγωνα, τα Ο.Τ. 1 έως Ο.Τ. 6 
ήτοι: 

Το οικοδομικό τετράγωνο Ο.Τ. 1 έχειεμβαδόνδ.792τ.μ. 


Σ’ αυτό προβλέπονται οι ακόλουθες χρήσεις με τα αντί¬ 
στοιχα εμβαδά: 

1. Κτίριο Διοίκησης - Υποδοχής 330 τ.μ. 

2. Τελωνείο - Λιμεναρχείο - Λιμενικό Ταμείο 300 τ.μ. 

3. Τράπεζες, ΕΛΤΑ, ΟΤΕ, ΕΟΤ, θυρίδες κ.λ.π. 300 τ.μ. 

4. Ιατρείο, Φαρμακείο κ.λπ. 60 τ.μ. 

5. Κοινόχρηστα \Α/.Ο. και ντους 100τ.μ. 

Σύνολο 1.090 τ.μ. 

Το οικοδομικό τετράγωνο Ο.Τ.2 έχει εμβαδόν 4.886 τ.μ. 
Σ’ αυτό προβλέπονται οι ακόλουθες χρήσεις με τα αντί¬ 
στοιχα εμβαδά: 

1. Αναψυκτήριο, Εστιατόριο κ.λπ. 600 τ.μ. 

2. Καταστήματα 800 τ.μ. 

3. Κοινόχρηστα νν.Θ. και ντους 100τ.μ. 

4. Περίπτερα για επαγγελματικά γραφεία 

πλοιοκτητών τουριστικών σκαφών 200 τ.μ. 

Σύνολο 1.700 τ.μ. 


Το οικοδομικό τετράγωνο Ο.Τ. 3 έχει εμβαδόν 2.570 τ.μ. 
Σ’ αυτό προβλέπονται οι ακόλουθες χρήσεις με τα αντί¬ 
στοιχα εμβαδά: 

1. Τουριστικές κατοικίες 500 τ.μ. 

2. Κοινόχρηστα νν.Θ. και ντους 100τ.μ. 

3. Αθλητικές εγκ/σεις (γήπεδα τέννις) 

4. Χώροι πρασίνου 

Σύνολο 600 τ.μ. 

Το οικοδομικό τετράγωνο Ο.Τ.4 έχει εμβαδόν 2.346 τ.μ. 
Σ’ αυτό προβλέπονται οι ακόλουθες χρήσεις με τα αντί¬ 
στοιχα εμβαδά: 

1. Τεχνική υποστήριξη σκαφών 100τ.μ. 

2. Κοινόχρηστα νν.Θ. και ντους 100τ.μ. 

3. Διαχείμαση σκαφών. 

Σύνολο 200 τ.μ. 

Το οικοδομικό τετράγωνο Ο.Τ.5 έχει εμβαδόν 140 τ.μ. 
Σ’ αυτό προβλέπεται η κατασκευή Φυλακίου εισόδου με 
εμβαδόν 20 τ.μ: 

Σύνολο 20 τ.μ. 

Το οικοδομικό τετράγωνο Ο.Τ.6 έχει εμβαδόν 2.120 τ.μ. 
Σ’ αυτό προβλέπονται οι ακόλουθες χρήσεις με τα αντί¬ 
στοιχα εμβαδά: 


1. Κοινόχρηστα νν.Θ. και ντους. 100τ.μ. 

2. Διαχείμαση σκαφών. 

3. Χώροι πρασίνου 

Σύνολο 100τ.μ. 

Επί του προσήνεμου θα κατασκευασθεί λυόμενο βοη¬ 
θητικό κτίριο για την εξυπηρέτηση του τουριστικού λιμέ¬ 
να με χρήση πρατηρίου υγρών καυσίμων 40 τ.μ. 

Σύμφωνα με την τεχνική περιγραφή θα κατασκευασθεί 
εξωτερικό έργο - κυματοθραύστης - συνολικού μήκους 
περίπου 825 μ. σε σχήμα έλλειψης που θα προστατεύει τη 
λιμενολεκάνη από τους επικρατέστερους ανατολικούς 
κυματισμούς.Εκτός από τους σταθερούς προβλήτες από 
σκυρόδεμα θα κατασκευασθούν 3 πλωτοί προβλήτες 
μέσα στη λιμενολεκάνη δηλ. Τ - Τ ’ μήκους 157 μ., Σ -Σ' 
μήκους 128,70 μ., Ρ - Ρ' μήκους 84,40 μ. συνολικού μήκους 
370,10 μ. και πλάτους 2,5 - 3.00 μ. 

Θα διαμορφωθεί χώρος ραιΐάηρ για 292 αυτοκίνητα 
συνολικού εμβαδού 4.725 μέτρων. 

2. Επίσης τίθενται οι παρακάτω προϋποθέσεις: 

- Να υπάρχει παροχή νερού και ρεύματος ανά θέση 
ελλιμενισμού σκαφών και δυνατότητα τηλεφωνικής σύν¬ 
δεσης. 

- Να προβλεφθεί η εγκατάσταση δικτύου πυρόσβεσης 
το οποίο θα εγκριθεί από την οικεία Πυροσβεστική Υπη¬ 
ρεσία. 

- Να συνδεθούν όλες οι εγκαταστάσεις αποχέτευσης 
των νέων κτιρίωντου Τουριστικού Λιμένα με το υπό κατα¬ 
σκευή κεντρικό αποχετευτικό δίκτυο του οικισμού προς 
αποφυγή της θαλάσσιας ρύπανσης, όπως αναφέρεται 
στο 120/5-1-99 έγγραφο του Λιμενικού Ταμείου Πόρτο 
Ράφτη Αττικής. 

- Να προβλεφθεί δεξαμενή για τη συγκέντρωση και 
αποκομιδή των ελαιωδών καταλοίπων. 

- Να εξασφαλίζεται με μέριμνα του φορέα διαχείρισης 
του Τουριστικού Λιμένα η συγκέντρωση και αποκομιδή 
των σκουπιδιών και η εν γένει ευπρέπεια του χώρου. 

- Να προβλεφθεί δυνατότητα παροχής σωστικών μέσων 
και προστασία έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένα, ετοιμότητα προσωπικού και σχέδιο σε περίπτωση 
ρύπανσης (Ν. 743/77, ΦΕΚ319/Α). 

- Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στον Τουριστικό 
Λιμένα. 

- Να εφοδιαστεί ο φορέας διαχείρισης του Τουριστικού 
Λιμένα πριν από την έναρξη των εργασιών, με την προ- 
βλεπόμενη στο άρθρο 260 του Γεν. Κανονισμού Λιμένων 
άδεια από την οικεία Λιμενική Αρχή η οποία και θα υπο¬ 
δείξει τυχόν απαραίτητα μέτρα για την προστασία του 
θαλάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης έργων. 

- Να προβλεφθούν αγωγοί (μπούκες) για την ανανέωση 
των υδάτων. 

- Οι υφιστάμενες εμπορικές χρήσεις Λιμένα θα εξυπη¬ 
ρετηθούν από το γειτονικό Λιμένα Λαυρίου όπως αναφέ- 
ρεται στην αριθ.31/99 πράξη Λιμενικής Επιτροπής. 

Η τελική γνωμοδότηση της Δ/νσης Λιμένων και Λιμενι¬ 
κών έργων του Υπουργείου Εμπορικής Ναυτιλίας θα δο¬ 
θεί επί της οριστικής μελέτης που θα τύχει και της απο¬ 
δοχής του Λιμενικού Ταμείου, όπως αναφέρεται στο 
αριθ. 351442/1/22-4-99 σχετικό έγγραφο. 

Να εκδοθεί η σχετική εγκριτική απόφαση της αρμό¬ 
διας Λιμενικής Επιτροπής λαμβανομένου υπόψη ότι ο 
εν λόγω Τουριστικός Λιμένας προβλέπεται να κατα- 
σκευασθεί εντός της χερσαίας ζώνης Λιμένα Πόρτο Ρά¬ 
φτη Αττικής. 

- Να φωτοσημανθούντα έργα σύμφωνα με οδηγίες της 
Υπηρεσίας Φάρων. 

- Να απορριφθούντα βυθοκορήματα από τις εκσκαφές 
σε βάθη μεγαλύτερα των (-50) μέτρων, η ισοβαθής των 
οποίων διέρχεται 0,5 ναυτικά μίλια Ανατολικά της νήσου 
Ράφτη. 

- Να εξασφαλισθεί ότι τα βάθη στα πρόσγεια του έργου 
θα είναι μεγαλύτερα από εκείνα στο εσωτερικό της λιμε- 
νολεκάνης που θα δημιουργηθεί. 

- Να τοποθετηθούν ελαστικά παραβλήματα παρά τις 
θέσεις παραβολής σκαφών προς αποφυγή ενδεχομένων 
ναυτιλιακών κινδύνων. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 

- Να αποσταλεί στην ανωτέρω Υπηρεσία, μετά το πέρας 
εκτελέσεως των εργασιών κατασκευής, λεπτομερής ορι- 
ζοντιογραφία και ακριβές βυθομετρικό διάγραμμα προ¬ 
κειμένου να προβεί στην ενημέρωση των αντίστοιχων 
Χ.Ε.Ε. και λοιπών ναυτιλιακών βοηθημάτων. 

- Να εκπονηθεί ακτομηχανική μελέτη προκειμένου να 
αντιμετωπισθούν καταλλήλως φαινόμενα διαβρώσεως/ 
προσαμμώσεως που ενδεχομένως παρουσιασθούν οφει- 
λόμενα στην κατασκευή των συγκεκριμένων έργων. 


- Να προβλεφθεί θέση πρόσδεσης σκάφους του λιμενι¬ 
κού σώματος. 

- Τα νέα κτίρια που θα κατασκευασθούν να εφοδια- 
σθούν με τις απαιτούμενες πολεοδομικές άδειες. 

- Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να παρακολουθεί τις εργασίες εκσκαφής της λιμενο- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντο¬ 
πισμού αρχαίων θα πρέπει να τις διακόψει για τις από 
πλευράς της παραπάνω Υπηρεσίας κατάλληλες ενέρ¬ 
γειες. 

- Να προηγηθεί ανασκαφική έρευνα στη χερσόνησο 
Πούντα για την προστασία υφιστάμενου προϊστορικού 
οικισμού, από τα αποτελέσματα της οποίας θα εξαρτηθεί 
η περαιτέρω έγκριση των κατασκευών αυτών με ευθύνη 
της εποπτείαςτου έργου και από τις 2 συναρμόδιες Εφο¬ 
ρείες Εναλίων και Β' ΕΠΕΑ δεδομένης της σημασίας της 
θέσεώςτου. 

- Να συνεργασθεί ο φορέας διαχείρισης του έργου με 
την οικεία λιμενική αρχή προκειμένου να εξετασθεί η 
αναγκαιότητα παρουσίας ρυμουλκών στον Τουριστικό 
Λιμένα για επέμβαση σε περιπτώσεις ανάγκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

Αριθ. Τ/1332 (2) 

Χωροθέτηση καταφυγίου τουριστικών σκαφών δυναμικό¬ 
τητας 24 θέσεων ελλιμενισμού, στον προστατευόμενο 
όρμο Πουρνιά Λήμνου. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.2160/1993 (Κεφ. Γ άρθρα 29-37) 
όπως ισχύει καθώς και τις διατάξεις του άρθρ. 27 του 
Ν.2636/98. 

2. Την αριθ. 1041/21-6-94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30 του Ν.2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. Τ/3433/ 
17-9-97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α71-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τιςδιατάξειςτου Π.Δ. 33/99 (ΦΕΚ36/Α719-2-99) περί 
διορισμού Υπουργών, Αναπληρωτή Υπουργού και Υφυ¬ 
πουργών. 

5. Την αριθ. Τ/1353/8.4.99 (ΦΕΚ 81/Γ/15.4.99) Απόφαση 
Πρωθυπουργού και Υπουργού Ανάπτυξης περί διορι¬ 
σμού του Κων/νου Γουβάλα στη θέση του Ειδικού Γραμ- 
ματέατου Υπουργείου Ανάπτυξης. 

6. Το Α.Π. α) Τ/280/25-01-1999 αίτημα, και β) το 
1198/24.3.2000 (Υπ. Ανάπτυξης) έγγραφο της Ασπασίας 
Λιάσκα 

7. Το Α.Π. 542/650/99/21.6.1999 έγγραφο της Δ/νσης 
Α2,τμ. Ιετου ΓΕΝ 

8. Το Α.Π. 881/26.4.1999 έγγραφο του Δήμου Ατσικής 
Λήμνου 

9. Τα Α.Π. 2167/2.6.1999 & Α.Π. 1018/10. 03. 2000 έγ¬ 
γραφα της Εφορείας Ενάλιων Αρχαιοτήτων του ΥΠ.ΠΟ 

10. Το Α.Π. 2768/03.06.1999 έγγραφο της Νομαρχιακής 
Αυτοδ/σης Λέσβου 

11. Τα Α.Π. α) 3117/07/99/10.6.1999, και β) 3117.1/09/ 
98/768/09.08.1998 έγγραφα του Λ/Χ Μύρινας 

12. Το Α.Π. 1575/26.5.1998 έγγραφο της Κτηματικής 
Υπηρεσίας Λέσβου. 

13. Το Τ 1141/22.3.2000 έγγραφο της Γ.Σ.Τ.Λ. του Υπ. 
Ανάπτυξης. 

14. Την Απόφαση περί καθορισμού αιγιαλού και παρα¬ 
λίας (ΦΕΚ 442/Δ/26-6-98) 

15. Τα αριθ. 120/21.7.99 και 139/17.3.2000 Πρακτικά 
της Διϋπουργικής Επιτροπής του άρθρου 30 του Ν. 
2160/93. 

16. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε σύμφωνα με τις διατάξεις του άρθρ. 27 
παρ. του Ν. 2636/98, με το οποίο αντικαταστάθηκε το 
άρθρο 34 του Ν. 2160/93, τη χωροθέτηση καταφυγίου 
τουριστικών σκαφών δυναμικότητας 24 θέσεων ελλιμε- 
νισμού, στον προστατευόμενο όρμο Πουρνιά Λήμνου, 
όπως φαίνεται στο συνημμένο σχέδιο οριζοντιογραφίας 
και την τεχνική περιγραφή του έργου, που αποτελούν 
αναπόσπαστα μέρη της παρούσας. 

Τα προτεινόμενα λιμενικά έργα είναι η κατασκευή δύο 
μώλων, μήκους 90,00 και 40,00 μέτρων αντίστοιχα, μέσου 
πλάτους 4,00 μ. 


Η επιφάνεια της θαλάσσιας ζώνης είναι: 3.600 τ.μ. 

Η επιφάνεια της χερσαίας ζώνης είναι: 970 τ.μ. 

Στη χερσαία ζώνη θα κατασκευασθούν: 

α) Κτίριο εξυπηρέτησης: 50 τ.μ. (Γραφείο Διοίκησης- 
Χώροι υγιεινής) 

β) Ημιυπαίθριοι χώροι: 90 τ.μ. χώρος στάθμευσης 10 
αυτοκινήτων. 

γ) Διαμόρφωση εξωτερικών χώρων και πρασίνου: 830 
τ.μ. 

2. Η έγκριση χωροθέτησης του ως άνω αγκυροβολιού 
παρέχεται υπό τις εξής προϋποθέσεις: 

- Να υπάρχει παροχή νερού, ρεύματος και δυνατότητα τη¬ 
λεφωνικής σύνδεσης, και να προβλεφθεί η κατασκευή έρ¬ 
γων υποδομής για την εγκατάσταση των σχετικών δικτύων. 

- Να προβλεφθεί η εγκατάσταση δικτύου πυρόσβεσης 
το οποίο θα εγκριθεί από την οικεία Πυροσβεστική Υπη¬ 
ρεσία. 

- Να προβλεφθεί δυνατότητα ανεφοδιασμού των σκα¬ 
φών με καύσιμα. 

- Να προβλεφθεί δεξαμενή για τη συγκέντρωση και α¬ 
ποκομιδή των ελαιωδών καταλοίπων. 

- Να εξασφαλίζεται με μέριμνα του φορέα διαχείρισης 
του αγκυροβολιού η συγκέντρωση και αποκομιδή των 
σκουπιδιών και η εν γένει ευπρέπεια του χώρου. 

- Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ319/Α'). 

- Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεση των έργων με μέριμνα 
του φορέα διαχείρισης ο οποίος υποχρεούται στην άρση 
οποιουδήποτε περιστατικού ρύπανσης που προκαλείται 
συνέπειάτου. 

- Να υπάρχει άπλετος ηλεκτροφωτισμός του χώρου. 

- Να συσταθεί δουλεία διόδου, υπέρ του δημοσίου, επί 
της ιδιοκτησίας της Ασπασίας Λιάσκας, προκειμένου να ε- 
ξασφαλισθεί η οδική πρόσβαση στο καταφύγιο τουριστι¬ 
κών σκαφών. 

- Να εφοδιασθεί ο φορέας διαχείρισης του αγκυροβο¬ 
λιού, προ της έναρξης των εργασιών με την προβλεπό- 
μενη στο άρθρο 260 του Γενικού Κανονισμού Λιμένων 
άδεια από την οικεία Λιμενική Αρχή, η οποία και θα υπο¬ 
δείξει τυχόν απαραίτητα μέτρα για την προστασία του 
θαλάσσιου περιβάλλοντος και την αποφυγή ατυχημάτων 
κατά την διάρκεια εκτέλεσης των έργων. 

- Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να ασκηθεί αρχαιολογικός έλεγχος στην περιοχή 
πριν από την έναρξη των εργασιών και να ειδοποιηθεί η 
Εφορεία Εναλίων Αρχαιοτήτων προς τούτο. 

- Να παρακολουθηθούν οι εκσκαφικές εργασίες καθ’ ό¬ 
λη τη διάρκειάτους από υπάλληλο της Εφορείας Εναλίων 
Αρχαιοτήτων. 

- Να διακοπούν οι εργασίες σε περίπτωση ανευρέσεως 
αρχαίων και το έργο να μεταφερθεί σε άλλη περιοχή, στην 
οποία δεν θα υπάρχουν αρχαιότητες. 

- Να φωτοσημανθούν τα έργα τόσο κατά τη διάρκεια 
κατασκευής τους όσο και μετά το πέρας αυτής, σύμφωνα 
με τις οδηγίες της Υπηρεσίας Φάρων προς την οποία θα 
αποσταλεί αντίγραφο της μελέτης. 

- Να διασκορπισθούντα βυθοκορήματα από τις εκσκα- 

φές σε βάθη άνω των (-50) μ., η ισοβαθής των οποίων 
διέρχεται ένα (1) ναυτικό μίλι Βορείως της θέσεως κατα¬ 
σκευής των έργων. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχο¬ 
μένων ναυτιλιακών κινδύνων. 

- Να εξασφαλισθεί ότι τα βάθη στα πρόσγεια του 
αγκυροβολιού θα είναι μεγαλύτερα από τα ωφέλιμα βάθη 
χρησιμοποιήσεως αυτού και να εξεταστούν ιδιαιτέρως οι 
τυχόν επιπτώσεις στην ευρύτερη του θέματος περιοχή 
λόγω φαινομένων διαβρώσεως / προσαμμώσεως που 
ενδεχομένως παρουσιαστούν, οφειλομένων στην κατα¬ 
σκευή των προτεινομένων έργων, προκειμένου να αντι¬ 
μετωπιστούν καταλλήλως. 

- Να προβλεφθεί η κατασκευή έργων υποδομής υπο- 
νομεύσεως σύμφωνα με μελέτη που θα εκπονηθεί από 
τις αρμόδιες υπηρεσίες του ΓΕΝ μετά την υποβολή της 
οριστικής μελέτης. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών, προκειμένου να προβεί στην 
έκδοση των σχετικών προαγγελιών για την ενημέρωση 
των ναυτιλομένων. 

- Να αποσταλεί, μετά το πέρας των εργασιών, στην ίδια 


ως άνω Υπηρεσία λεπτομερής οριζοντιογραφία και 
ακριβές βυθομετρικό διάγραμμα, προκειμένου να ενη¬ 
μερωθούν οι αντίστοιχοι ΧΕΕ και λοιπές ναυτιλιακές εκ¬ 
δόσεις. 

- Να κατασκευασθούν τα έργα εντός του χρονικού 
ορίου της ισχύος της παρούσας, το οποίο ορίζεται στα 
τρία έτη από δημοσιεύσεώς της. 

- Να συνεργασθεί ο φορέας διαχείρισης του έργου με 
την οικεία λιμενική αρχή προκειμένου να εξετασθεί η 
αναγκαιότητα παρουσίας ρυμουλκών στο αγκυροβόλιο 
για επέμβαση σε περιπτώσεις ανάγκης. 

- Με Υπουργική Απόφαση θα παραχωρηθεί στον φορέα 
διαχείρισης, έναντι ανταλλάγματος, η χρήση και εκμε¬ 
τάλλευση του εν λόγω καταφυγίου τουριστικών σκαφών. 

- Με την παρούσα δεν νομιμοποιούνται τυχόν αυθαί¬ 
ρετα ή παράνομα έργα που έχουν κατασκευασθεί στη 
θαλάσσια ή χερσαία ζώνη του χωροθετούμενου καταφυ¬ 
γίου σκαφών αναψυχής 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΑΝΑΚΟΙΝΩΣΕΙΣ 


(3) 

Ανακοίνωση παρακατάθεσης αποζημιώσεως απαλλοτρι- 
ουμένων οικοπεδικώντμημάτων στις Σέρρες. 

Με την αριθ. 5/1994 πράξη τακτοποιήσεως του Τμήμα¬ 
τος Πολεοδομίας του Δήμου Σερρών, που επικυρώθηκε 
με την 771/1997 απόφαση του Νομάρχη Σερρών, από το 
με αριθμό εννέα (9) οικόπεδο του 249 Ο.Π. του εγκριμέ- 
νου σχεδίου της πόλεως Σερρών, εικαζόμενος ιδιοκτήτης 
του οποίου φαίνεται ο Απόστολος Αργυρίου του Κωνστα¬ 
ντίνου, κάτοικος Σερρών, ένα τμήμα εμβαδού 18,59 τ.μ. 
με τα οριοθετικά στοιχεία 16-17-29-28-16, προσκυρώ¬ 
νεται στο με αριθμό ένα (1) οικόπεδο, συνιδιοκτησίας: 
α) Πολιτίμης χήρας Μιλτιάδη Αρβανιτίδη, και β) της Ανώ¬ 
νυμης Εταιρείας με την επωνυμία «Ιωάννης Ταϊρης ΑΒΕ- 
ΤΕ» και έτερο τμήμα εμβαδού 88,88 τ.μ., με τα οριοθετικά 


στοιχεία 17-29-31-32-20-17 ρυμοτομείται και αποζη¬ 
μιώνεται επίσης από τους συνιδιοκτήτες του πιο πάνω με 
αριθμό ένα (1) οικοπέδου. 

Η προσωρινή τιμή μονάδος αποζημιώοεως των πιο πά¬ 
νω απαλλοτριουμένωντμημάτων καθορίστηκε σε 60.000 
δραχμές το τετρ. μέτρο με την 116/1999 απόφαση του 
Μονομελούς Πρωτοδικείου Σερρών και η αποζημίωσή 
τους που ανέρχεται σε 6.448.200 δραχμές παρακατατέ¬ 
θηκε στο Ταμείο Παρακαταθηκών και Δανείων - Γραφείο 
Α' Σερρών - με το αριθ. 34.653/29.3.2000 γραμμάτιο που 
κατατέθηκε στη Συμβολαιογράφο Σερρών Θεοδώρας 
Κούτκου - Χατζητρύφωνος, με την αριθ. 26667/2000 πρά¬ 
ξη της. 

(Αριθ. διπλ. Α'Σερρών 7998732/2000.) 

Σέρρες, 30 Μαρτίου 2000 

Ο Πληρεξούσιος Δικηγόρος 
ΘΕΟΔΩΡΟΣ ΚΟΥΤΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




